જિલ્લાના માળિયા મિંયાણાના નવાગામની સીમમાં શુક્રવારે પ્રેમીએ પ્રેમિકાની ગોળી મારી હત્યા કરી નાંખી હતી. ત્યાર બાદ તેણે પોતાના લમણે ગોળી મારી આપઘાતનો પ્રયાસ કર્યો હતો. પ્રેમી હાલ રાજકોટની ખાનગી હોસ્પિટલમાં સારવારમાં છે. તે બેભાન હોવાથી હત્યા શા માટે કરી તેનું રહસ્ય હજી ખૂલ્યું નથી. પોલીસ માટે પણ આ ઘટના એક કોયડા જેવી બની છે કારણ કે યુવતીની લાશના હાથમાં રાઈફલ પકડેલી હતી. જેણે રહસ્ય ઊભું કર્યું હતું.